«Վրաստանի կառավարությունը դեռևս հստակ հայտարարություն չի արել, թե ինչպես է լրագրողը հայտնվել Բաքվում: Մենք կասկածում ենք, որ ադրբեջանական ուժերին Վրաստանի կողմից օգնել են սահմանն անցկացնելու գործում: Մենք պահանջում ենք՝ արդյունավետ հետաքննություն իրականացվի, որոնք լույս կսփռեն դեպքի բոլոր մանրամասների վրա: Եթե պարզվի, որ Վրաստանը ևս մեղավոր է այս հարցում, կարծում ենք, որ համապատասխան պաշտոնատար անձինք պետք է արդարադատության առաջ կանգնեն: Մենք կարծում ենք, որ նման դեպքեր չպետք է տեղի ունենան այն երկրում, որը ձգտում է եվրաատլանտյան արժեքների»,- մեզ հետ զրույցում ասում է վրացական «Լիբերալի»-ի առցանց տարբերակի խմբագիր Լիկա Զաքաշվիլին: